kardosdrur/scandi-wiki huggingface dataset:
Fisher King

Fisher King er en amerikansk komedie-drama film fra 1991 skrevet af Richard LaGravenese og instrueret af Terry Gilliam. Med Robin Williams og Jeff Bridges i hovedrollerne, og med Mercedes Ruehl, Amanda Plummer og Michael Jeter i biroller.

Handling 

Parry er en hjemløs professor i historie, som lever i en fantasiverden i New York. Han er på ridderfærd i en verden fuld af middelalderborge, riddere og nødstedte jomfruer. Jack arbejdede engang som radiovært med succes, men en tragedie har kastet ham fra toppen ned til bunden af samfundet. Her befinder han sig på selvmordets rand, men bliver hjulpet af den mindst tænkelige redningsmand: Parry.

Medvirkende 
 Jeff Bridges som Jack Lucas
 Robin Williams som Parry/Henry Sagan
 Mercedes Ruehl som Anne Napolitano
 Amanda Plummer som Lydia
 Michael Jeter som Hjemløse Cabaret Sanger
 David Hyde Pierce som Lou Rosen
 Lara Harris som Sondra
 Harry Shearer som Ben Starr
 Kathy Najimy som Forrykte Video Kunde
 John de Lancie som TV Executive
 Tom Waits som Handicappede Veteran (ukrediteret)

Eksterne henvisninger 
 

Amerikanske film fra 1991
Komediefilm fra USA
Film instrueret af Terry Gilliam
Disney Legends

Etableret i 1987, Disney Legends programmet anerkender folk, som har gjort en ekstraordinær og integreret bidrag til The Walt Disney Company. Æren uddeles hvert år under en særlig ceremoni.

Disney beskriver award som følger:
Disney Legends award har tre forskellige elementer, der karakteriserer de bidrag lavet af hvert talentfuld modtager.
The Spiral ... står for fantasi, magten af en idé.
The Hand ... holder gaven af dygtighed, disciplin og håndværk.
The Wand and the Star ... repræsenterer magi: den gnist, der antændes, når fantasi og dygtighed kombineres for at skabe en ny drøm.

Referencer

Eksterne henvisninger 
Disney Legends hjemmeside 

 
Etableret i 1987
George Wood

George Wood (født 26. september 1952 i Douglas, Skotland) er en tidligere skotsk fodboldspiller (målmand).

Wood var gennem sine år som aktiv tilknyttet adskillige klubber, ikke mindst i England, hvor han spillede for syv forskellige hold over en periode på tyve år. Han var blandt andet tilknyttet Everton, Arsenal og Crystal Palace. Han spillede desuden fire kampe for det skotske landshold, alle i 1979. Desuden var han reservemålmand for holdet ved VM i 1982 i Spanien.

Referencer 

Fodboldspillere fra Skotland
Fodboldspillere fra Blackpool F.C.
Fodboldspillere fra Crystal Palace F.C.
Fodboldspillere fra Everton F.C.
Fodboldspillere fra Cardiff City F.C.
Fodboldspillere fra Arsenal F.C.
Fodboldspillere fra Hereford United F.C.
Deltagere ved verdensmesterskabet i fodbold 1982
Kirchgellersen

Kirchgellersen er en kommune i den vestligste del af Landkreis Lüneburg, beliggende vest for byen Lüneburg, i den tyske delstat Niedersachsen.

Geografi 
Kirchgellersen ligger mellem naturområderne Lüneburger Heide og Elbufer-Drawehn. Kommunen er en del af Samtgemeinde Gellersen der har administrationen i Reppenstedt.

Eksterne kilder/henvisninger 

 Officielt Websted
David Narey

David Narey (MBE) (født 12. juni 1956 i Dundee, Skotland) er en tidligere skotsk fodboldspiller (midterforsvarer).

Narey tilbragte intet mindre end 21 sæsoner hos Dundee United i sin fødeby. Over de to årtier spillede han hele 612 ligakampe for klubben, og var med til at vinde det skotske mesterskab med klubben i 1983 og nå finalen i UEFA Cuppen i 1987.

Narey spillede desuden 35 kampe og scorede ét mål for det skotske landshold. Hans første landskamp var et opgør mod Sverige 27. april 1977, hans sidste en kamp mod Cypern 8. februar 1989.

Han repræsenterede sit land ved både VM i 1982 i Spanien og VM i 1986 i Mexico. Han nåede i alt at spille fem VM-kampe, tre i 1982 og to i 1986.

Narey blev i 2010 indlemmet i Scottish Football Hall of Fame.

Titler 
Skotsk mesterskab
 1983 med Dundee United

Skotsk Liga Cup
 1979 og 1980 med Dundee United
 1994 med Raith Rovers

Referencer 

Fodboldspillere fra Skotland
Fodboldspillere fra Dundee United F.C.
Fodboldspillere fra Raith Rovers F.C.
Personer fra Dundee
Personer tildelt Member of the Order of the British Empire
Medlemmer af Scottish Football Hall of Fame
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Disuq

Disuq (alternativ stavning Desouk, , ) er en by i det nordlige Egypten, med et indbyggertal på cirka 129.604(2009).

Byer i Egypten
Allan Evans

Allan James Evans (født 12. oktober 1956 i Dunfermline, Skotland) er en tidligere skotsk fodboldspiller (forsvarer) og manager.

Evans tilbragte størstedelen af sin karriere i engelsk fodbold, hvor han blandt andet i 12 sæsoner var tilknyttet Aston Villa i Birmingham. Han spillede næsten 400 ligakampe for klubben, og var med til at vinde både det engelske mesterskab i 1981 og Mesterholdenes Europa Cup i 1982 med klubben. I Europa Cup-finalen mod Bayern München spillede han hele kampen, som Villa vandt med 1-0.

Evans spillede desuden fire kampe for det skotske landshold. Han repræsenterede sit land ved VM i 1982 i Spanien, og spillede én af landets tre kampe i turneringen, en 5-2 sejr over New Zealand.

Efter at have stoppet sin aktive karriere var Evans i kortere periode manager for først West Bromwich og siden Greenock Morton.

Titler 
Engelsk mesterskab
 1981 med Aston Villa

Mesterholdenes Europa Cup
 1982 med Aston Villa

UEFA Super Cup
 1982 med Aston Villa

Referencer 

Fodboldspillere fra Skotland
Fodboldspillere fra Dunfermline Athletic F.C.
Fodboldspillere fra Aston Villa F.C.
Fodboldspillere fra Leicester City F.C.
Fodboldspillere fra Darlington F.C.
Fodboldtrænere fra Skotland
Fodboldtrænere fra West Bromwich Albion F.C.
Personer fra Dunfermline
Deltagere ved verdensmesterskabet i fodbold 1982
Jan van Haasteren

Jan van Haasteren (født 24. februar 1936), opvokset i Schiedam, Holland, er en hollandsk kunstner og tegneserietegner, der primært er kendt for sine opfindsomme og detaljerede puslespil.

Karriere
Jan van Haasteren tog først en bygningsmaleruddannelse på en erhvervsskole, hvorefter han fortsatte på kunstakademiet i Rotterdam. Han har ikke altid villet være tegneserietegner og begyndte derfor med et job som kunstner/illustrator i en stor medievirksomhed, hvor hans primære opgave var at lave plakater. En af hans kunder var den hollandske spilproducent Jumbo, som ikke var særlig imponeret over den første plakat, han leverede. Han fik dog lov til at lave den om og lave den, som han syntes den skulle laves (i et større format). Den nye plakat var Jumbo så imponeret over, at firmaet lige siden har brugt Jan van Haasteren til at tegne motiver til sin største puslespilsserie opkaldt efter kunstneren selv.

Puslespil
Jan van Haasterens puslespil er kendt for at være fulde af liv, uheld, bevægelse og humor. Ligeledes sørger han for, at der altid er nogle detaljer, der går igen, som f.eks. hajfinnen eller de "klemte hænder". Jan van Haasteren selv siger, at der er lige over 40 detaljer, der går igen i hans puslespil.

Jan Van Haasteren har lavet mere end 100 puslespil.

Eksterne sider 
 Jumbo.eu

Kunstnere fra Nederlandene
Brian Johnston

Brian Johnston (1932-2013) var en britisk litteraturforsker, især kendt for sine arbeider om den norske dramatiker Henrik Ibsen (1828-1906), herunder hans tre indflydelsesrige bøger The Ibsen Cycle (1975, revideret 1992), To the Third Empire: Ibsen’s Early Drama (1980) og Text and Supertext in Ibsen’s Drama (1988).

En nøgle til at forstå Johnstons læsninger af Ibsen er hans understregning af den tyske filosof G.W.F. Hegels (1770-1831) indflydelse, især Åndens fenomenologi (1807), på Ibsens moderne samtidsdrama (se for eksempel introduktionen til The Ibsen Cycle, side 1-23).

Videre læsning 
 Ibsen Voyages: Brian Johnstons artikler om Ibsen  
 Brian Johnston's Courses in Drama: Johnstons undervisningsside 
 The Ibsen Cycle 
 To the Third Empire: Ibsen's Early Plays 
 Text and Supertext in Ibsen's Drama 

Litteraturvidenskabsfolk
Videnskabsfolk fra Storbritannien
Bruxelles (kommune)

Bruxelles kommune (fransk: Ville de Bruxelles eller Bruxelles-Ville, nederlandsk: Stad Brussel eller Brussel-Stad) er den største kommune i regionen Bruxelles, og de jure hovedstad i Belgien i henhold til Belgiens forfatning. Bruxelles kommune omfatter det historiske centrum af Bruxelles og nogle andre områder i regionen Bruxelles.

Kommune
Kommuner i Belgien
Hvidvinget terne

Hvidvinget terne (Chlidonias leucopterus) er en fugleart i terneslægten Chlidonias. Den yngler i Europa og Asien i kolonier ved lavvandede søer eller nyligt oversvømmede områder. Arten ligner sortterne, men kendes på større kontrast mellem den sorte krop og de hvide overvinger samt på de sorte undervinger.

Hvidvinget terne er en sjælden gæst i Danmark.

Kilder/Eksterne henvisninger 
 

Terner
Fugle fra Eurasien
Associação Chapecoense de Futebol

Associação Chapecoense de Futebol, ofte blot kaldet Chapecoense AF, er en brasiliansk fodboldklub fra byen Chapecó, i staten Santa Catarina. Klubber spiller pt. i den bedste brasilianske række, Brasileirão.

Klubben rykkede i 2013, for første gang i klubbens historie, op i den bedste brasilianske række.

28 november 2016 var holdet involveret i et flystyrt i Colombia, på vej til en kamp i byen Medellín. Der var 81 personer ombord på flyet, men lokale medier fortæller at 76 af disse er omkommet.

Titler 

Statslige

 Campeonato Catarinense: (4) 1977, 1996, 2007, 2011

 Copa Santa Catarina: (1) 2006

Referencer

Eksterne henvisninger 

Fodboldklubber i Brasilien
Santa Catarina
Sport Club do Recife

Sport Club do Recife er en brasiliansk sportsklub fra byen Recife, i staten Pernambuco. Klubben konkurrerer i flere forskellige sportsgrene, såsom fodbold, basket, svømning, volleybold og judo.

Sport Recifes fodboldklub spiller pt. i den bedste brasilianske række, O Brasileirão og har blandt andet vundet den brasilianske pokalturnering i 2008.

Titler 
Nationale
Copa do Brasil: (1) 2008
Campeonato Brasileiro Série B: (1) 1990

Statslige
Campeonato Pernambucano: (40) 1916, 1917, 1920, 1923, 1924, 1925, 1928, 1938, 1941, 1942, 1943, 1948, 1949, 1953, 1955, 1956, 1958, 1961, 1962, 1975, 1977, 1980, 1981, 1982, 1988, 1991, 1992, 1994, 1996, 1997, 1998, 1999, 2000, 2003, 2006, 2007, 2008, 2009, 2010, 2014

Eksterne henvisninger 

Fodboldklubber i Brasilien
Recife
Parasitisk haj-langhals

Parasitisk haj-langhals (Anelasma squalicola) er en langhals som lever som parasit på hajer.

Langhalse tilhører gruppen rankefødder under krebsdyrene, og er belægtede med rurer, men fæstner sig i modsætning til disse kun på flydende genstande.

Hvor andre langhalse sidder på tang og andre materialer i vandet, fæstner parasitisk haj-langhals sig på adskillige arter af hajer som lever på dybt vand. Det drejer sig mindst om sort pighaj (Centroscyllium fabricii), Centroscyllium Nigrum, sorthaj (Etmopterus spinax), Etmopterus Schultzi, Etmopterus Princeps, Etmopterus Unicolor og Etmopterus Granulosus.

Langhalsen sidder fastgjort med sin stilk på ryggen af hajen hvorfra den suger næring. Den synes at hæmme værtsdyret kønslige udvikling.

Langhalsen har været anset som sjælden, men er fundet i stort tal på sorthaj i et område af Sognefjorden i Norge.

Referencer

Eksterne henvisninger 
 
 

Rankefødder
Parasitiske krebsdyr

en:Anelasma
David Provan

David Alexander "Davie" Provan (født 8. maj 1956 i Gourock, Skotland) er en tidligere skotsk fodboldspiller (kantspiller).

Provan tilbrage hele sin karriere i hjemlandet, hvor han var tilknyttet henholdsvis Kilmarnock og Celtic. Hos Celtic var han med til at vinde hele fire skotske mesterskaber, inden han grundet sygdom måtte indstille sin karriere allerede som 31-årig. Han nåede i alt at spille 326 kampe i den skotske liga.

Provan spillede desuden ti kampe og scorede ét mål for det skotske landshold. Hans første landskamp var et opgør mod Belgien 21. november 1979, hans sidste en kamp mod Nordirland 28. april 1982. Han var en del af den skotske trup til VM i 1982 i Spanien, men sad på bænken i samtlige landets tre kampe i turneringen.

Titler 
Skotsk mesterskab
 1979, 1981, 1982 og 1986 med Celtic

Skotsk FA Cup
 1980 og 1985 med Celtic

Skotsk Liga Cup
 1982 med Celtic

Referencer 

Fodboldspillere fra Skotland
Fodboldspillere fra Celtic F.C.
Fodboldspillere fra Kilmarnock F.C.
Deltagere ved verdensmesterskabet i fodbold 1982
Operation Yewtree

Operation Yewtree er en politimæssig efterforskning, som blev indledt, efter at man i 2012 fandt ud af at den i dag afdøde mediepersonlighed Jimmy Savile havde et omfattende misbrug af børn. Operationen skal afdække seksualforbrydelser begået af prominente kendisser.

Referencer 

Seksualforbrydelser
Chlidonias

Chlidonias (moseterner) er en slægt af fugle i familien mågefugle, der består af fire arter. De lever på alle kontinenter på nær Antarktis.

Arterne i slægten Chlidonias er små terner med korte haler, hvis yderste styrefjer ikke er forlængede eller smalle. Halen er kortere end den halve vingelængde og kun i ringe grad kløftet. I sommerdragten er bryst og bug sorte eller gråsorte. Benene er lave, mellemfoden er kortere end mellemtåen. Svømmehuden er meget dybt indskåret. Bagtåen er veludviklet.

Arter 
De 4 arter i slægten Chlidonias: 
 Maoriterne, Chlidonias albostriatus
 Hvidskægget terne, Chlidonias hybridus
 Hvidvinget terne, Chlidonias leucopterus
 Sortterne, Chlidonias niger

Noter 

Terner
Thalasseus

Thalasseus er en slægt af fugle i familien mågefugle. Slægtens 8 arter blev tidligere regnet til Sterna, men på grund af ny viden om ternernes afstamning er de flyttet til Thalasseus. Arterne er udbredt over alle kontinenter på nær Antarktis.

Arter 
De 8 arter i slægten Thalasseus: 
 Kongeterne, Thalasseus maximus
 Bergiusterne, Thalasseus bergii
 Kinesisk topterne, Thalasseus bernsteini
 Aztekerterne, Thalasseus elegans
 Vestafrikansk Kongeterne, Thalasseus albididorsalis
 Bengalterne Thalasseus bengalensis
 Splitterne, Thalasseus sandvicensis
 Amerikansk splitterne, Thalasseus acuflavidus

Noter 

Terner
Jim Bett

James "Jim" Bett (født 25. november 1959 i Hamilton, Skotland) er en tidligere skotsk fodboldspiller (midtbane).

Bett spillede størstedelen af sin karriere i hjemlandet, hvor han blandt andet tilbragte tre år hos Rangers og ni år hos Aberdeen. Hos begge klubber var han med til at vinde den skotske FA Cup. Han var også professionel i udlandet hos blandt andet KR Reykjavik i Island og Lokeren i Belgien.

Bett spillede desuden 26 kampe og scorede ét mål for det skotske landshold. Hans første landskamp var et opgør mod Holland 23. marts 1982, hans sidste en VM 1990-kamp mod Costa Rica 11. juni 1990.

Han repræsenterede sit land ved både VM i 1986 i Mexico og VM i 1990 i Italien. Han var ikke på banen i 86-turneringen, mens han i 1990 kun spillede den ene førnævnte kamp mod Costa Rica.

Referencer

Eksterne henvisninger 

Fodboldspillere fra Skotland
Fodboldspillere fra Rangers F.C.
Fodboldspillere fra Aberdeen F.C.
Fodboldspillere fra KSC Lokeren
Fodboldspillere fra Dundee United F.C.
Fodboldspillere fra Valur
Fodboldspillere fra Heart of Midlothian F.C.
Personer fra Hamilton, Skotland
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Ghost Rider 2

Ghost Rider 2 er en amerikansk overnaturlig superheltefilm fra 2012 instrueret af Mark Neveldine og Brian Taylor.

Handling 

Johnny Blaze kæmper stadig med sin forbandelse som djævelens dusørjæger, men lever efter sine seneste drabelige opgør et hemmeligt liv i Østeuropa, da han hyres af en hemmelig religiøs sekt for at redde en ung dreng fra djævelen. Johnny er i starten ikke meget for at skulle påtage sig Ghost Riders skræmmende kræfter og magt, men der er ingen vej tilbage, hvis han skal redde drengen

Medvirkende 
 Nicolas Cage som Johnny Blaze / Ghost Rider
 Johnny Whitworth som Ray Carrigan / Blackout
 Fergus Riordan som Danny Ketch
 Ciarán Hinds som Roarke / Mephisto
 Violante Placido som Nadya Ketch: Dannys mor
 Idris Elba som Moreau
 Christopher Lambert som Methodius
 Anthony Head som Benedict
 Jacek Koman as Terrokov
 Vincent Regan som Toma Nikasevic
 Spencer Wilding som Grannik

Referencer

Eksterne henvisninger 
 

Thrillerfilm fra USA
Film baseret på tegneserier
Superheltefilm
Actionfilm fra USA
Film fra Columbia Pictures
Amerikanske film fra 2012
Kris Commons

Kristian Arran "Kris" Commons (født 30. august 1983) er en skotsk fodboldspiller. Han har gennem karrieren spillet mange år hos Celtic i hjemlandet samt hos Nottingham Forest i England.

Commens har desuden spillet 12 kampe for Skotland og scoret to mål.

Eksterne henvisninger

Noter 

Fodboldspillere fra Skotland
Fodboldspillere fra Stoke City F.C.
Fodboldspillere fra Nottingham Forest F.C.
Fodboldspillere fra Derby County F.C.
Fodboldspillere fra Celtic F.C.
Reppenstedt

Reppenstedt er en kommune i den vestligste del af Landkreis Lüneburg, beliggende vest for byen Lüneburg, i den tyske delstat Niedersachsen.

Geografi 
Reppenstedt, der er administrationsby for Samtgemeinde Gellersen, ligger kun 2,5 km vest for byen Lüneburg og har nærmest karakter af en forstad til denne. I kommunen ligger også landsbyen Dachtmissen.

Eksterne kilder/henvisninger 

 Officielt Websted
Marina Silva

Maria Osmarina Marina Silva Vaz de Lima (født 8. februar 1958) er en brasiliansk politiker og miljøforkæmper. Hun var miljøminister 2003-2008 under præsident Lula for Arbejderpartiet (PT).

I 2009 skiftede hun til De grønne (PV) som hun stillede op for i præsidentvalget i Brasilien 2010 og fik 19,33 % af stemmerne.

I 2013 skiftede hun til Socialistpartiet (PSB). I april 2014 annoncerede partileder Eduardo Campos at han stillede op til præsidentvalget i Brasilien 2014 med Silva som vicepræsidentkandidat. Campos døde 13. august 2014 midt under valgkampen ved et flystyrt, hvorefter Silva er mulig efterfølger som PSB's præsidentkandidat.

Referencer 

Politikere fra Brasilien
Personer fra Rio Branco
Davie Cooper

David "Davie" Cooper (25. februar 1956 - 23. marts 1995) var en skotsk fodboldspiller (kantspiller).

Cooper tilbragte hele sin karriere i hjemlandet, hvor han repræsenterede Clydebank, Rangers og Motherwell. Han vandt tre skotske mesterskaber og tre FA Cup-titler med Rangers og én FA Cup-titel med Motherwell.

Cooper spillede desuden 22 kampe og scorede seks mål for det skotske landshold. Hans første landskamp var et opgør mod Peru 12. september 1979, hans sidste en kamp mod Egypten 16. maj 1990.

Han repræsenterede sit land ved VM i 1986 i Mexico, og spillede to af skotternes tre kampe i turneringen, der endte med et exit efter indledende gruppespil.

Cooper døde 23. marts 1995 af en hjerneblødning, kun 39 år gammel. Den ene tribune på Motherwells hjemmebane, Fir Park, blev efterfølgende opkaldt efter ham. I 2005 blev han desuden indlemmet i Scottish Football Hall of Fame.

Titler 
Skotsk mesterskab
 1978, 1987 og 1989 med Rangers

Skotsk FA Cup
 1978, 1979 og 1981 med Rangers
 1991 med Motherwell

Skotsk Liga Cup
 1978, 1979, 1982, 1984, 1985, 1987 og 1988 med Rangers

Referencer 

Fodboldspillere fra Skotland
Fodboldspillere fra Motherwell F.C.
Fodboldspillere fra Rangers F.C.
Fodboldspillere fra Clydebank F.C.
Personer fra Hamilton, Skotland
Medlemmer af Scottish Football Hall of Fame
Deltagere ved verdensmesterskabet i fodbold 1986
Graeme Sharp

Graeme Marshall Sharp (født 16. oktober 1960 i Glasgow, Skotland) er en tidligere skotsk fodboldspiller (angriber) og manager.

Sharps karriere blev primært tilbragt i England, hvor han spillede 11 sæsoner hos Everton F.C. i Liverpool. Her var han en del af klubbens succesfulde hold op gennem 1980'erne, der vandt to engelske mesterskaber, én FA Cup-titel samt Pokalvindernes Europa Cup i 1985. I fire sæsoner var han klubbens topscorer. Han spillede desuden for Dumbarton, Oldham og Bangor City.

Sharp spillede desuden 12 kampe og scorede ét mål for det skotske landshold. Hans første landskamp var et opgør mod Island 28. maj 1985, hans sidste en kamp mod Malta 22. marts 1988.

Han repræsenterede sit land ved VM i 1986 i Mexico og spillede én af skotternes tre kampe i turneringen, der endte med et exit efter indledende gruppespil.

Titler 
Engelsk mesterskab
 1985 og 1987 med Everton

FA Cup
 1984 med Everton

Charity Shield
 1984, 1985, 1986 og 1987 med Everton

Pokalvindernes Europa Cup
 1985 med Everton

Referencer 

Fodboldspillere fra Skotland
Fodboldspillere fra Everton F.C.
Fodboldspillere fra Dumbarton F.C.
Fodboldtrænere fra Skotland
Fodboldspillere fra Bangor City F.C.
Personer fra Glasgow
Deltagere ved verdensmesterskabet i fodbold 1986
Scottish Football Hall of Fame

Scottish Football Hall of Fame er den officielle hall of fame for skotsk fodbold. Den blev oprettet i 2004, og hvert år nomineres nye medlemmer til optagelse af henholdsvis fans og eksperter. Danske Brian Laudrup og svenske Henke Larsson blev de første udlændinge, der blev optaget, da de kom med i grupperingen i 2006. Af andre kendte medlemmer kan nævnes Kenny Dalglish, Billy Bremner, Alex Ferguson og Alan Hansen.

Medlemmer 

Nedenstående er en fuld liste over de personer, der (pr. august 2014) er blevet optaget i Scottish Football Hall of Fame:

Referencer

Eksterne henvisninger 
 Scottish Football Hall of Fame  på det skotske fodboldmuseums hjemmeside

Fodbold i Skotland
Fodboldpriser
Sterna

Sterna er en slægt af fugle i familien mågefugle, der består af 13 arter. De er udbredt over alle verdensdele.

Beskrivelse 
Arterne i slægten Sterna er terner med lange og spidse vinger, da håndsvingfjerene er meget stærkt forlængede. Af disse er den første dog meget kort og skjult i dækfjerene. Den anden er altid længst, mens de øvrige er aftagende i længde. Halen er lang og kløftet, idet de yderste styrefjer er stærkt forlængede, smalle og tilspidsede. Fuglenes underside er altid hvid, højst med rødligt eller gråligt anstrøg. Næbbet er slankt, ret sammentrykt og spidst og ret langt. Benene er lave, mellemfoden er kortere eller af samme længde som mellemtåen med klo. Svømmehuden er ret stærkt indskåret.

Arter 
De 13 arter i slægten Sterna: 
 Flodterne Sterna aurantia
 Rosenterne, Sterna dougallii
 Hvidpandet terne, Sterna striata
 Indonesisk terne, Sterna sumatrana
 Sydamerikansk terne, Sterna hirundinacea
 Fjordterne, Sterna hirundo
 Havterne, Sterna paradisaea
 Sydhavsterne, Sterna vittata
 Kerguelenterne, Sterna virgata
 Prærieterne, Sterna forsteri
 Hvidkronet terne, Sterna trudeaui
 Hvidkindet terne Sterna repressa
 Sortbuget terne, Sterna acuticauda

Noter 

Terner
License to Wed

License to Wed er en amerikansk romantisk komedie film fra 2007 instrueret af Ken Kwapis. Med Robin Williams, Mandy Moore og John Krasinski i hovedrollerne.

Handling 

Sadie Jones' (Mandy Moore) og kæresten Ben (John Krasinski) glæder sig til at blive gift, men før det kan lade sig gøre, må de gennemgå et intenst ægteskabs-forberedelses-kursus, som deres familiepræst Frank (Robin Williams) har fundet på.

Medvirkende 
 Robin Williams - pastor Frank Dorman
 Mandy Moore - Sadie Jones
 John Krasinski - Ben Murphy
 Eric Christian Olsen - Carlisle Myers
 Christine Taylor - Lindsey Jones
 Josh Flitter - pastor Franks assistent
 DeRay Davis - Joel
 Peter Strauss - Mr. Jones
 Grace Zabriskie - Grandma Jones
 Roxanne Hart - fru Jones
 Mindy Kaling - Shelly
 Angela Kinsey - Judith guldsmed
 Rachael Harris - Janine
 Brian Baumgartner - Jim
 Wanda Sykes - Sygeplejerske Borman

Referencer

Eksterne henvisninger 
 

Film fra Warner Bros.
Komediefilm fra USA
Film fra 2007
Sternula

Sternula er en slægt af fugle i familien mågefugle. Slægtens 7 arter blev tidligere regnet til Sterna, men på grund af ny viden om ternernes afstamning er de flyttet til Sternula. Arterne er udbredt over alle kontinenter på nær Antarktis.

Arter 
De 7 arter i slægten Sternula: 
 Dværgterne, Sternula albifrons
 Persisk dværgterne, Sternula saundersi
 Lille terne Sternula antillarum
 Amazonterne, Sternula superciliaris
 Peruterne, Sternula lorata
 Alfeterne, Sternula nereis
 Damaraterne, Sternula balaenarum

Noter 

Terner
Onychoprion

Onychoprion er en slægt af fugle i familien mågefugle. Slægtens 4 arter blev tidligere regnet til Sterna, men på grund af ny viden om ternernes afstamning er de flyttet til Onychoprion.

Arter 
De 4 arter i slægten Onychoprion: 
 Beringsterne, Onychoprion aleuticus
 Polynesisk terne, Onychoprion lunatus
 Brilleterne, Onychoprion anaethetus
 Sodfarvet terne, Onychoprion fuscatus

Noter 

Terner